ሚኒስቴሩ እርሻው አግሮ ኢንዳስትሪውን  በሚመግብ መልኩ እየተሰራ መሆኑን አስታወቀ
እርሻው አግሮ ኢንዳስትሪውን በሚመግብ መልኩ እየተሰራ መሆኑን የእርሻና ተፈጥሮ ሃብት ሚኒስቴር አስታወቀ ፡፡አርሶ አደሩ በመስመርና በኩታ ገጠም በማምረት በየክልሉ እየተቋቃሙ ያሉትን አግሮ እንዳስተሪዎች በሚመግብ መልኩ እየተሰራ መሆኑን የሚኒስቴሩ የህዝብ ግንኙነት ቢሮ ምክትል ኃላፊ አቶ ዳንኤል ዲንታሞ ለዋልታ ገልጸዋል ፡፡በተያዘው ክረምት በዋና ዋና ሰብል አብቃይ አከባቢዎች አርሶ አደሮች ምርጥ ዘር በመጠቀም 5 ነጥብ 6 ሚሊየን ሄክታር በመስመር መዝራታቸውን አብራርተዋል ፡፡በተለይም በዋና ዋና ክልሎች  የተሻለ ምርት ይሰጣሉ የተባሉ ሰብሎች በኩታ ገጠም ወጥ የሆኑትን ሰብሎች አርሶ የማምረት ባህል እየዳበረ መምጣቱን ገልጸዋል  ፡፡በትግራይ ሑመራ ሰሊጥ ማዕከል ያደረገ ፣በአማራ ክልል ቡሬ አከባቢ በጥራጥሬ ፡በኦሮሚያ ቡልቡላ አከባቢ ጥራጥሬ ሰብሎች እና በደቡብ ይርጋለም አከባቢ ላይ ከሰብል ምርት ጎን በፍራፍሬና አትክልት በኩታ ገጠም እርሻ እንዲመረትጥረትመሆኑን አብራርተዋል ፡፡ይህም ለገበያም ትስስር አመቺ መንገድ ነው ያሉት አቶ ዳንኤል በየአከባቢው እየተስፋፉ ያሉት አግሮ እንዳስትሪዎች  በተሻለ ዋጋ በማቀረብ አርሶ አደሩ የልፋቱ ተጠቃሚ እንደሚያደርገው አስረድተዋል ፡፡ስለሆነም አርሶ አደሩ ከዚህ በፊት ብዙ ገበያ አላገኝም በሚል ይቆጠብ የነበረውን በብዛት ያለማረት ችግር እንደሚፈታውም ነው ያስገነዘቡት ፡፡አርሶ አደሩ ይህንን ግንዛቤ እንዲያገኝ በማድረግም በገበያ መር ሰብሎች ይበልጥ እንዲያተኩር እየተደረገ መሆኑን ገልጸዋል፡፡  አርሶ አደሩ አትክልትና ፍራፍሬ በብዛት በሚያመረትበት ጊዜ ማቆያ ስሌለውና ምርቱ ተሎ ስለሚበላሽበት በርካሽ የሚሸጥበት ወይም ተበላሽቶ የሚጣልበት ሁኔታ ይታያል ያሉት አቶ ዳንኤል የአግሮ እንዳስትሪዎች መስፋፋት ችግሩ በማስወገድ ይበልጥ ምርታማነትን አንዲጨምር እንደሚያደርገው አስረድተዋል ፡፡አግሮ ኢንዳስትሪውም የሚያገኘውን ምርት እሴት በመጨመር ለአገር ውስጥና ለውጭ የሚሸጥበት ዕድል በመፍጠር የአገሪቱን ፈጣን ዕድገት ላይ ከፍተኛ አስተዋጽኦ እንደሚያበረክት ነው ያመለከቱት ፡፡